Ontploffing lei tot gifwolk oor Pta-buurt | Maroela Media
Ontploffing lei tot gifwolk oor Pta-buurt
Talle mense moes Donderdag hul werkplekke in die ooste van Pretoria ontruim nadat 'n ontploffing 'n giftige gaswolk veroorsaak het.
Kapt. Koba Brits, polisiewoordvoerder, het aan Maroela Media gesê 'n chemiese ontploffing het omstreeks 10:20 by die AgChem-chemiese aanleg in Mundtstraat in die nywerheidsgebied van Waltloo plaasgevind.
"Na wat verneem word was hulle besig om salpetersuur te meng toe 'n ontploffing plaasgevind het, waarna groot geel rookwolk in die fabriek vrygestel is," het sy gesê.
Die Tshwane-nooddienste was byderhand om te verseker dat almal uit die aanleg en omliggende fabrieke verwyder is aangesien die rook "uiters giftig" is.
Dit is nog nie bekend of daar enige beserings of lewensverlies is nie aangesien die gebied afgesper is en dit nog nie veilig verklaar is nie.
Soektog na vermiste Switserse man afgelas
Bykans 1 700 staatsamptemare afgedank vir korrupsie
Bekommerd · 3 jare gelede
Watter woongebiede word als werklik geraak, veral as die windrigting in ag geneem word?
Ek wonder · 3 jare gelede
Hoeveel km radius word geraak. Ons woon nàby en my dogter ervaar benoudheid, maar is asmaties en het medikasie. Moet ons bekommerd wees?
Eugene en die DA mense, julle is nou in beheer en hierdie is n munisipale saak en n belangrike een daarby, so laat die mense weet.
TJVR · 3 jare gelede
Mense, daar is geen rede om bekommerd te wees nie, die insident is nie akkuraat aan die Media deur gegee nie. Die fabriek is ontruim as 'n protokol aksie. Alles is terug na normaal, niemand het seer gekry nie, en die gas wolk is allenlik nadelig na volhoude blootstelling.